b'\n_START_ARTICLE_\nBabica v cirkusu\n_START_SECTION_\nVsebina\n_START_PARAGRAPH_\nBabi\xc4\x8dina dru\xc5\xbeina se je odpravila na morje, babica pa je ostala doma. Ko dru\xc5\xbeine ni bilo, si je ogledala cirku\xc5\xa1ko predstavo, med katero je zadremala in sanjala. Medtem ko je spala sta na odru nastopila majhen, bel\xc2\xa0\xc2\xbbpsi\xc4\x8dek\xc2\xab\xc2\xa0in plesalka. Potem se je prebudila, a kmalu spet zadremala, na koncu pa jo je zbudil hrup ob koncu predstave. Od\xc5\xa1la je iz cirkusa in pred njim zagledala belobradega\xc2\xa0\xc2\xbbmo\xc5\xbei\xc4\x8dka\xc2\xab, ki je prodajal sre\xc4\x8dke. Kupila je eno in jo zve\xc4\x8der razprla. Na njej je pisalo, da se ji bo izpolnila davna \xc5\xbeelja, a babica je ugotovila, da se ji je ta \xc5\xbeelja \xc5\xbee izpolnila, saj je bila v cirkusu in tam mirno spala.\n_START_SECTION_\nLiterarni liki\n_START_PARAGRAPH_\nGlavni lik zgodbe je babica. Ta \xc5\xbeivi v hi\xc5\xa1i z vnukoma Polono in Mihom ter njunimi star\xc5\xa1iin in ima hi\xc5\xa1nega ljubljen\xc4\x8dka -\xc2\xa0\xc2\xbbmi\xc5\xa1ko\xc2\xab. Ostali literarni liki so o\xc4\x8de, mati,\xc2\xa0\xc2\xbbmi\xc5\xa1ka\xc2\xab, Polona, Miha, cirku\xc5\xa1ki direktor, dva klovna, tigri, bel\xc2\xa0\xc2\xbbpsi\xc4\x8dek\xc2\xab, sloni, vidra, plesalka, belobrad\xc2\xa0\xc2\xbbmo\xc5\xbeic\xc2\xab.\n_START_SECTION_\nAnaliza pravljice\n_START_PARAGRAPH_\nDelo Babica v cirkusu je kratka slovenska pravljica. Napisana je na humoren na\xc4\x8din in v njej je veliko domi\xc5\xa1ljijskega dogajanja, kar je zna\xc4\x8dilno za pravljico. Besedilo vsebuje veliko pomanj\xc5\xa1evalnic (mi\xc5\xa1ka, mo\xc5\xbeic, tigrica, tiger\xc4\x8dek, pesmica, listi\xc4\x8d) in okrasnih pridevnikov (zelena obleka, zelena ruta, zlati uhani, \xc4\x8drna torbica, ble\xc5\xa1\xc4\x8de\xc4\x8de se lu\xc4\x8di, bele rokavice, \xc4\x8drn metulj\xc4\x8dek, velik, okrogel nos, zelen son\xc4\x8dnik). Zgodbo pripoveduje tretjeosebni pripovedovalec. Dogajalni \xc4\x8das: sobota, od jutra do ve\xc4\x8dera. Dogajalni prostor: babi\xc4\x8dina hi\xc5\xa1a, cirku\xc5\xa1ki \xc5\xa1otor in park\xc2\xa0\xc2\xbbcveto\xc4\x8dih kostanjev\xc2\xab.'